Diari Oficial de la Generalitat Valenciana


Sumari del DOGV 7897, del 17-10-2016 (2016/7625)

Correcció d'errades de la licitació número 2015/26/170. Rehabilitació de l'edifici sociocultural Col·legi de les Monges. Xeraco.
--------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7625


Data del document
:   23-09-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Correcció d'errades

Correcció d'errades

 Descriptors 

:   * Conselleria d'Habitatge, Obres Públiques i Vertebració del Territori
    * contracte d'obres

Correcció d'errades de la licitació número 2015/26/170. Rehabilitació de l'edifici sociocultural Col·legi de les Monges. Xeraco. [2016/7625]  
S'ha advertit en la publicació de la disposició esmentada (DOCV 7880, 23.09.2016) l'error següent, que es corregeix a continuació:  
En l'apartat 3.c, criteris d'adjudicació.  
On diu:  
«La valoració de l'oferta tècnica s'efectuarà amb els següents criteris:  
1. Proposta per a l'elaboració dels documents previs a la redacció del projecte, i també per a la redacció dels que corresponen al projecte de demolició, valorant la metodologia, coherència i organització dels treballs, tenint en consideració els condicionants i problemàtica general, així com els mitjans disponibles.  
La valoració per aquest concepte estarà compresa entre 0 i 5 punts, considerant especialment l'organització coherent i detallada per al desenvolupament dels treballs.  
2. Proposta d'autocontrol de qualitat del projecte de demolició. Es valorarà una metodologia coherent i ordenada de verificació del compliment de la normativa, la sistematització de processos, coordinació dels diferents documents del projecte de demolició i processos de verificació.  
La valoració per aquest concepte estarà compresa entre 0 i 5 punts.  
  
3. Proposta de pla de treballs.  
Es valorarà la confecció d'un pla de treballs en què es tinguen en compte els mitjans disponibles, els condicionants i terminis per a l'obtenció de la informació, les distintes fases de desenvolupament dels treballs de redacció, així com la coordinació entre els diferents agents involucrats en el projecte.  
La valoració per aquest concepte estarà compresa entre 0 i 5 punts.  
  
4. Proposta del sistema de demolició triat i definició de les seues fases. Adequació i aspectes rellevants del procés, incloent especialment el circuit d'evacuació dels materials d'enderroc, discriminant els corresponents a cada planta dels edificis. Anàlisi de la repercussió deguda als condicionants específics del projecte.  
La valoració per a aquest apartat estarà compresa entre 0 i 25 punts.  
  
La documentació tècnica que aporte el licitador s'haurà d'adaptar a cada un d'aquests apartats i subapartats, limitant-se a incloure els aspectes rellevants que hagen de ser tinguts en compte»;  
  
Ha de dir:  
«c) Criteris d'adjudicació  
1. Oferta econòmica: fins a 70 punts.  
2. Oferta tècnica: fins a 30 punts.  
La valoració de l'oferta tècnica s'efectuarà amb els criteris següents:  
  
1) Programació i organització dels treballs: 18 punts  
2) Control de qualitat: 4 punts  
3) Anàlisi i coneixement del projecte definitori de les obres i de les afeccions que hi incideixen: 4 punts  
4) Memòria de seguretat i salut: 4 punts  
El detall d'aquests criteris es troben en la clàusula 5a del plec de clàusules administratives particulars».  
  
Els terminis de presentació i obertura no varien.  
  
València, 23 de setembre de 2016. La consellera d'Habitatge, Obres Públiques i Vertebració del Territori: María José Salvador Rubert.